CELEX: 62018TN0251
Language: sk
Date: 2018-04-23 00:00:00
Title: Vec T-251/18: Žaloba podaná 23. apríla 2018 – IFSUA/Rada

201806080111931412018/C 221/392512018TC22120180625SK01SKINFO_JUDICIAL20180423333311Vec T-251/18: Žaloba podaná 23. apríla 2018 – IFSUA/Rada
 ---documentbreak--- C2212018SK3310120180423SK0039331331Žaloba podaná 23. apríla 2018 – IFSUA/Rada
   (Vec T-251/18)2018/C 221/39Jazyk konania: španielčina
      Účastníci konania
   
   
      Žalobca: International Forum for Sustainable Underwater Activities (IFSUA) (Barcelona, Španielsko) (v zastúpení: T. Gui Mori, abogado)
   
      Žalovaná: Rada Európskej únie
   
      Návrhy
   
   Na základe článku 263 ods. 4 in fine ZFEÚ žalobca, IFSUA, ktorý je priamo dotknutý, navrhuje, aby Všeobecný súd na základe zjavne oddeliteľnej povahy týchto ustanovení zrušil článok 2 ods. 2 a článok 9 ods. 4 a 5 nariadenia Rady (EÚ) z 23. januára 2018 (Ú. v. EÚ L 27, 2018, s. 1), ktoré treba považovať za „regulačný akt“ určený na výkon reštriktívnych opatrení a celkového povoleného výlovu (TAC) v rámci rekreačného rybolovu.
   
      Dôvody a hlavné tvrdenia
   
   Táto žaloba je namierená proti nariadeniu Rady (EÚ) 2018/120 (
         1
      ), ktorého čiastočné zrušenie sa požaduje.
   V tejto súvislosti žalobca spresňuje, že požaduje zrušenie vyššie uvedených ustanovení v rozsahu, v akom ich uplatnenie na jednotlivé spôsoby rekreačného rybolovu, ktoré sú činnosťami, na ktoré sa nevzťahuje spoločná rybolovná politika, predpokladá úplný zákaz lovu morony striebristej (dicentrarchus labrax) vzťahujúci sa len na podmorský rybolov, čím ohrozuje ďalšiu existenciu tejto činnosti, samotného športu, aj priemyslu, ktorý je s tým spojený.
   Na podporu svojej žaloby žalobca uvádza štyri žalobné dôvody.
   
            1.
         
         
            Prvý žalobný dôvod je založený na porušení článku 2 ods. 5, článku 3 ods. 1 písm. d), článku 4 ods. 2 písm. d) a článku 6 písm. d) a e) ZFEÚ, keďže napadnuté ustanovenia priamo zakazujú rekreačný a športový podmorský lov morony striebristej, hoci Rada v tejto súvislosti nedisponuje ani delenou právomocou.
         
      
            2.
         
         
            Druhý žalobný dôvod je založený na tom, že článok 2 ods. 2 a článok 9 ods. 4 a 5 nariadenia Rady (EÚ) 2018/120 porušujú zásady právnej istoty a legitímnej dôvery, keďže tieto ustanovenia zjavne prekračujú rámec pridelených právomocí, ako aj jeho historický vývoj.
         
      
            3.
         
         
            Tretí žalobný dôvod je založený na tom, že článok 2 ods. 2 a článok 9 ods. 4 a 5 nariadenia Rady (EÚ) 2018/120 porušujú zásady rovnosti a zákazu diskriminácie zakotvené v článkoch 20 a 21 Charty základných práv Európskej únie, keďže v tom istom vykonávacom nariadení, ktoré stanovuje možnosti rybolovu morony striebristej, sa prostredníctvom rôznych kritérií upravuje tak obchodný, ako aj rekreačný rybolov. Podľa žalobcu však tieto dve kategórie nie sú nevyhnutne porovnateľné ako adresáti tých istých opatrení.
         
      
            4.
         
         
            Štvrtý žalobný dôvod je založený na tom, že článok 2 ods. 2 a článok 9 ods. 4 a 5 nariadenia Rady (EÚ) 2018/120 porušujú zásady proporcionality pri vykonávaní článku 43 ods. 3 ZFEÚ. Žalobca v tejto súvislosti tvrdí, že v nariadení, ktoré je predmetom tejto žaloby, stanovenie možností rybolovu uplatniteľných na lov morony striebristej, pokiaľ ide o obchodný, ako aj rekreačný rybolov, zodpovedá cieľu podstatne znížiť rybolovnú úmrtnosť severnej populácie, čo umožní mierne zvýšenie biomasy. Dodáva, že tento cieľ možno dosiahnuť prostredníctvom menej obmedzujúceho opatrenia, ako je opatrenie spočívajúce v úplnom zákaze podmorského rybolovu morony striebristej. V rámci tohto dôvodu žalobca takisto uvádza, že došlo k porušeniu článkov 12, 16, 37 a 52 Charty základných práv Európskej únie.
         
      (
         1
      )	Nariadenie Rady (EÚ) 2018/120 z 23. januára 2018, ktorým sa na rok 2018 stanovujú rybolovné možnosti pre určité populácie rýb a skupiny populácií rýb uplatniteľné vo vodách Únie a v prípade rybárskych plavidiel Únie aj v určitých vodách nepatriacich Únii a ktorým sa mení nariadenie (EÚ) 2017/127 (Ú. v. EÚ L 27, 2018, s. 1).